Jervand Mkrttsjjan

Jervand Mkrttsjjan (armensk: Երվանդ Սարգսի Մկրտչյան, født 11. juni 1996) er en armensk friidrettsutøver som konkurrerer i mellomdistanseløp og hinderløp. Hans fremste internasjonale meritt er gull på 3000 meter ved Det europeiske småstatsmesterskapet i friidrett 2018.

Idrettskarriere 
 2014 
Armenia deltok i Third League under Lag-EM i friidrett 2014, og Mkrttsjjan kom på niendeplass på 3000 meter. Han deltok også på 5000 meter, men ble diskvalifisert. 

2015
Mkrttsjjan deltok i Balkanmesterskapet i friidrett innendørs 2015, og kom der på åttendeplass på 1500 meter. Han vant 1500 meter i det armenske mesterskapet i friidrett 2015, med tiden 3.54,70. I Junior-EM i friidrett 2015 deltok han på 1500 meter, men ble slått ut i innledningsheatet, der han fikk 20. beste tid. 

2016
I det armenske mesterskapet i friidrett 2016 vant Mkrttsjjan både 1500 og 3000 meter. Han ble tatt ut til å delta i Det europeiske småstatsmesterskapet i friidrett 2016, og fikk der sølv på 3000 meter bak Amine Khadiri fra Kypros. Han deltok også på 1000 meter medleystafett, der Armenia kom på sjuendeplass. I Balkanmesterskapet i friidrett 2016 kom han på andreplass på 3000 meter, med ny personlig rekord på 8.20,09, bak Ramazan Ozdemir fra Tyrkia, og han kom på sjetteplass på 1500 meter. 

Under Flanders Cup i Huizingen i Belgia satte han personlig rekord på 1500 meter, med tiden 3.48,28. 

2017
Mkrttsjjan deltok i Balkanmesterskapet i friidrett innendørs 2017, og kom der på femteplass på 1500 meter, og satte ny personlig rekord med tiden 3.50,22. Han deltok i EM i friidrett innendørs 2017, men ble slått ut i innledningsheatet der han fikk 13. beste tid. 

Armenia deltok i Third League i Lag-EM i friidrett 2017, og Mkrtchyan fikk der tre medaljer. Han vant 3000 meter hinder, med ny personlig rekord på 9.09,78. På 1500 meter kom han på andreplass, bak Charles Grethen fra Luxembourg, og han fikk bronse på 3000 meter. 

I Jeux de la Francophonie 2017 nådde han ikke finalen på 1500 meter, og han fullførte ikke 5000 meter. 

2018
Mkrttsjjan kom på tredjeplass på 1500 meter under Balkanmesterskapet i friidrett innendørs 2018 i Istanbul. Amine Khadiri vant denne øvelsen. 

I Det europeiske småstatsmesterskapet i friidrett 2018 vant Mkrttsjjan 3000 meter, med tiden 8.24,87.

Referanser

Eksterne lenker 
 
 Profil hos IAAF

Armenske friidrettsutøvere
Armenske mestere
Deltakere for Armenia under EM i friidrett innendørs 2017
Deltakere for Armenia under EM i friidrett 2018
Deltakere for Armenia under VM i friidrett 2022
Deltakere for Armenia under EM i friidrett 2022
Deltakere for Armenia under VM i friidrett 2023
Medaljevinnere under Sommeruniversiaden 2021